Kleuter tuisskool... Kan ek dit doen?
Wetenskaplikes en opvoedkundige kenners noem dit die Geleentheidsvenster (Window of Opportunity), Ontwikkellingsvenster (Developmental Window), die Oop Venster Periodes (Open Window Periods), Leervensters (Learning Windows) of Sensitiewe Geleenthede (Sensitive Periods).
Speeluitnodigings. Wanneer jou kleuter nie by jou is nie, sit die aktiwiteit wat jy wil doen uit op 'n tafeltjie of op die grond. Gebruik 'n "morslap" - plastiek tafeldoek of stortgordyn - om die mors te beperk. Laat jou kleuter dit nou self "ontdek". Hou 'n ogie, maar bly uit haar pad uit sodat sy dit 100% self kan geniet.
Rustyd. Wanneer jou kleuter 'n slapie neem kry jy ook 'n welverdiende ruskans. Maar sodra jou kleuter nie meer in die dag slap nie kan die kleuter-tuisskool dag bitter lank raak! Behou dus die roetine. Hy hoef nie te slap in daardie tyd nie, maar hy moet rustig op sy bed sit met 'n legkaart of 'n boekie, of selfs 'n lekker luisterstorie en blokkies. Geen skerms nie. Dit gaan 'n roetine van kalmte en rustigheid in jou huis skep waarvoor jy later baie dankbaar gaan wees!